বসন্ত এসে গেছে মামু! শক্তি চাটুজ্যের পদ্য মাথায় রেখেই বোধ হয় বসন্তে বৃষ্টির সম্ভাবনার কথা শুনিয়ে রেখেছে হাওয়া-আপিস। ‘কাপেল’-কোম্পানির পোয়া বারো। ছাতা খুলে তার তলায় বসত করে কয়জনা জানতে গূহ্যক্যামেরা পকেটসই করে প্রবেশ করা গিয়েছিল সল্ট লেকের সেন্ট্রাল পার্কে। ভি ফর ভ্যালেন্টাইন-ওয়ালাদের দাপটে মনে হতেই পারে জ্যান্ত খাজুরাহো। কে কার কড়ি ধরে, কে কাকে সামলায়! প্রতিহারিরাও ধাঁ মওকা বুঝে। ঝোপে-ঝাড়ে আড়ি পাতল কারও কারও গূহ্যক্যাম। ফুটে উ‌ঠল প্রেমের কলকাতা।
প্রেমিকেরা সাবধান। কে কখন কোথায় কার কী অবস্থার ছবি তুলে রাখছে, তা জানা অসম্ভব। অতএব, প্রেম করুন। তবে, ‘নজর’ বাঁচিয়ে।